Ometi leiame teiselt poolt, et Kreutzwald seda vaimust sõl­tumatust, seda vaimuharidust valgustusajastu taotelmade eeskujul on tahtnud näha just kõige laiemate rahvahulkade seas. Õpetlik ärkveldustöö on Kreutzwaldi kirjanduslik tegevus. On väga tuttav ta opositsioon kirikuõpetajatega eeskätt just nende  rahvapimestuspüüete pärast. Samuti ta hariduspoliitilised vaated: eesti rahva üldist haridustaset tuleb tõsta, rahvakoole tuleb pare­male järjele seada, neis tuleb õpetada ilmlikku tarkust, loodus­teadusi.